WORK ดิ่งเกือบ 9% นิวโลว์ในรอบ 6 เดือน โบรกฯเล็งหั่นประมาณการปีนี้ หลังเรทติ้งเริ่มหด
WORK ดิ่งเกือบ 9% นิวโลว์ในรอบ 6 เดือน โบรกฯเล็งหั่นประมาณการปีนี้ หลังเรทติ้ง The Mask Singer เริ่มหด โดย ณ เวลา 16.13 น.อยู่ที่ระดับ 71.00 บาท ลบ 6.75 บาท หรือ 8.68% ด้วยมูลค่าซื้อขาย 370.56 ล้านบาท
12 มี.ค. 2561

ผู้สื่อข่าวรายงานว่า บริษัท เวิร์คพอยท์ เอ็นเทอร์เทนเมนท์ จำกัด (มหาชน) หรือ WORK ณ เวลา 16.13 น.อยู่ที่ระดับ 71.00 บาท ลบ 6.75 บาท หรือ 8.68% ด้วยมูลค่าซื้อขาย 370.56 ล้านบาท ราคาร่วงหนักในรอบ 6 เดือน โดยนับตั้งแต่หุ้นปรับตัวลงทดสอบระดับ 69.00 บาท เมื่อวันที่ 30 ส.ค. 60

บล.ฟินันเซีย ไซรัส ระบุในบทวิเคราะห์ว่า  บมจ.เวิร์คพอยท์ เอ็นเทอร์เทนเมนท์(WORK) เรทติ้ง The Mask Singer อ่อนลง ซึ่งบริษัทคงต้องหามาตรการประคองจากที่เคยได้อันดับ 3-4 อาจมีการทบทวนปรับประมาณการและราคาเป้าหมายลง จากเดิมคาดกำไรปีนี้ +31% Y-Y และราคาเป้าหมายที่ 98 บาท
ด้านบริษัทเตรียมปันผลจากงวดการดำเนินงานวันที่ 1 ก.ค. 60 ถึงวันที่ 31 ธ.ค. 60 เป็นเงินสด 0.90 บาท กำหนดขึ้นเครื่องหมาย XD วันที่ 13 มี.ค.61 และกำหนดจ่ายเงินปันผลวันที่ 3 พ.ค.61 ทั้งนี้การปันผลดังกล่าวจะต้องได้รบการอนุมัติจากที่ประชุมสามัญผู้ถือหุ้นประจำปี 2561 ก่อน